શ્રાદ્ધ એટલે શ્રદ્ધા. યત્ ક્રિયતે તત્ અર્થાત્ પિતૃઓનું કૃતજ્ઞતાપૂર્વક સ્મરણ-તર્પણ તથા તેમના દોષનિવારણનું શ્રદ્ધેય પર્વ. હિન્દુ સંસ્કૃતિ અજેય, અજોડ તથા શાશ્ર્વત હોવાના મૂળમાં તેની પ્રજા દ્વારા ઊજવાતા પરંપરાગત-વારસાગત ધાર્મિક તહેવારો, વ્રતો તથા ધર્મકથાઓ છે. શ્રાદ્ધપર્વ પણ પિતૃઓને અંજલિ આપવાનું, તેમના વારસાનું જતન કરવાનું તથા જીવન પર્યંત તેમનામાં રહેલા દોષોનું નિવારણ કરી ભૂતયોનિમાંથી તેમને મુક્ત કરવાનું ઋણ ચૂકવવાનું પર્વ છે.